CELEX: 62018CA0230
Language: sk
Date: 2019-05-08 00:00:00
Title: Vec C-230/18: Rozsudok Súdneho dvora (šiesta komora) z 8. mája 2019 (návrh na začatie prejudiciálneho konania, ktorý podal Landesverwaltungsgericht Tirol — Rakúsko) — PI/Landespolizeidirektion Tirol (Návrh na začatie prejudiciálneho konania — Článok 49 ZFEÚ — Článok 15 ods. 2 a článok 16 Charty základných práv Európskej únie — Sloboda usadiť sa a slobodné poskytovanie služieb — Obmedzenie — Rozhodnutie o okamžitom zatvorení podniku — Chýbajúce odôvodnenie — Naliehavé dôvody všeobecného záujmu — Predchádzanie spáchania trestných činov osobami, ktoré sa uchyľujú k prostitúcii — Ochrana verejného zdravia — Primeraná povaha obmedzenia slobody usadiť sa — Články 47 a 48 Charty základných práv — Účinnosť súdneho preskúmania — Právo na obhajobu — Všeobecná právna zásada riadnej správy vecí verejných)

8.7.2019   
            
            
               SK
            
            
               Úradný vestník Európskej únie
            
            
               C 230/15
            
         
      Rozsudok Súdneho dvora (šiesta komora) z 8. mája 2019 (návrh na začatie prejudiciálneho konania, ktorý podal Landesverwaltungsgericht Tirol — Rakúsko) — PI/Landespolizeidirektion Tirol
      (Vec C-230/18) (1)
      
      (Návrh na začatie prejudiciálneho konania - Článok 49 ZFEÚ - Článok 15 ods. 2 a článok 16 Charty základných práv Európskej únie - Sloboda usadiť sa a slobodné poskytovanie služieb - Obmedzenie - Rozhodnutie o okamžitom zatvorení podniku - Chýbajúce odôvodnenie - Naliehavé dôvody všeobecného záujmu - Predchádzanie spáchania trestných činov osobami, ktoré sa uchyľujú k prostitúcii - Ochrana verejného zdravia - Primeraná povaha obmedzenia slobody usadiť sa - Články 47 a 48 Charty základných práv - Účinnosť súdneho preskúmania - Právo na obhajobu - Všeobecná právna zásada riadnej správy vecí verejných)
      (2019/C 230/17)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Landesverwaltungsgericht Tirol
      
         Účastníci konania pred vnútroštátnym súdom
      
      
         Žalobca: PI
      
         Žalovaný: Landespolizeidirektion Tirol
      
         Výrok rozsudku
      
      Článok 49 ZFEÚ, článok 15 ods. 2 a články 16, 47 a 52 Charty základných práv Európskej únie, ako aj všeobecná zásada práva na riadnu správu vecí verejných sa majú vykladať v tom zmysle, že za takých okolností, aké sú v spore vo veci samej, bránia vnútroštátnej právnej úprave, ktorá stanovuje, že správny orgán môže rozhodnúť zatvoriť s okamžitou účinnosťou podnik z dôvodu, ak má podozrenie, že v tomto podniku sa prevádzkuje prostitúcia bez povolenia potrebného podľa tejto vnútroštátnej právnej úpravy, v rozsahu, v akom táto právna úprava na jednej strane nevyžaduje, aby takéto rozhodnutie bolo z právneho a skutkového hľadiska písomne odôvodnené a oznámené jeho adresátovi, a na druhej strane vyžaduje, aby návrh uvedeného adresáta na zrušenie toho istého rozhodnutia bol odôvodnený.
      
         (1)  Ú. v. EÚ C 249, 16.7.2018.